Valtteri Bottas kiseb pole position b’sorpriża hekk kif għeleb lil Lewis Hamilton f’doppjetta tal-Mercedes, biex b’hekk l-ewwel filliera għall-Grand Prix tar-Russja se tkun kollha Mercedes. Bottas li għadu mingħajr rebħa dan l-istaġun, kellu prestazzjoni brillanti fejn għamel rekord taċ-ċirkwit f’Sochi b’ħin ta’ 1:31.387. Minkejja li ma għamilx l-aħjar ħin, Lewis Hamilton xorta għandu jkun sodisfatt li se jibda qabel ir-rivali tiegħu Sebastian Vettel, bil-Ġermaniż jispiċċa aktar minn nofs sekonda wara Bottas. It-tieni filliera se tkun kollha Ferrari, b’Kimi Raikkonen jagħmel ir-raba’ l-aħjar ħin, fejn tal-anqas ma kellhomx battalja maż-żewġ sewwieqa tar-Red Bull li ma għamlux ħin minħabba l-penalità li għandhom wara bidla fil-magni. Din id-deċiżjoni li ma jiħdux sehem fit-tielet fażi, fetħet battalja għal min se jibda fil-ħames post, dwell li ntrebaħ minn Kevin Magnussen ta’ Haas. Esteban Ocon se jibda mis-sitt post wara li rebaħ bi ftit lil Charles Leclerc, li kiseb l-aqwa pożizzjoni fil-provi uffiċjali. Ħaġa stramba kienet li fit-tieni fażi ħames sewwieqa ma għamlux ħin hekk kif minbarra Verstappen u Ricciardo, Pierre Gasly għamel l-istess għall-istess raġuni. Renault ma kellhomx l-istess skuża iżda għażlu li ma joħorġux lil Nico Hulkenberg u lil Carlos Sainz, biex ikollhom l-għażla ħielsa għall-istrateġija tat-tyres. Kif se jibdew 1. Valtteri Bottas                1:31.387 2. Lewis Hamilton            +0.145 3. Sebastian Vettel           +0.556 4. Kimi Raikkonen           +0.850 5. Kevin Magnussen        +1.794 6. Esteban Ocon               +2.026 7. Charles Leclerc            +2.032 8. Sergio Perez                 +2.176 9. Romain Grosjean       +2.317 10. Marcus Ericsson       +2.809 Eliminati fit-tieni fażi 11. Max Verstappen         Bla ħin 12. Daniel Ricciardo        Bla ħin 13. Pierre Gasly                Bla ħin 14. Carlos Sainz                Bla ħin 15. Nico Hulkenberg       Bla ħin Eliminati fl-ewwel fażi 16. Brendon Hartley        1:35.037 17. Fernando Alonso        1:35.504 18. Sergey Sirotkin           1:35.612 19. Stoffel Vandoorne      1:35.977 20. Lance Stroll                 1:36.437